İslam Qasımov

İslam Qasımov () — Azərbaycanlı samboçu. O, 2015 Avropa Oyunlarının gümüş medalçısıdır. 2015-ci ildə "Tərəqqi" medalına layiq görülmüşdür.

 Həyatı 
1 aprel 1986-cı ildə Bakı şəhərində anadan olub. 1993–2004-cü illərdə Xətai rayonu 269 saylı məktəbdə təhsil almışdır. 2004–2008-ci illərdə DBTİA-da təhsilini davam etdirmişdir. 2008–2009-cu illərdə Tərtər rayonunda "N" saylı hərbi hissədə xidmət etmişdir.

 Karyerası 
İdmana 1993-cü ildə əməkdar məşqçi Şahlar Mustafayevin rəhbərliyi altında başlamışdır. O, Dünya çempionu, 2 qat Avropa çempionu, Dünya kubokunun qalibi, 2015 Avropa Oyunlarının gümüş mükafatçısı olmuş və tələbələrin 2013-cü ildə Kazanda keşirilən universiadasın mükafatçısı olmuşdur. O, Azərbaycanı I Avropa Oyunlarında təmsil etdi. O, birinci görüşdə 1/4 final mərhələsində rumıniyalı Orlando Gruia ilə üz-üzə gəldi, qarşılaşmadan 4–0 hesablı qələbə ilə ayrıldı və növbəti 1/2 final mərhələsinə vəsiqə qazandı. Yarım-finalda onun rəqibi gürcüstanlı samboçu idi. Vaxtangi Çidraşvili ilə görüşdən 3–1 qələbə ilə ayrıldı. Finala vəsiqə qazanan onun bu mərhələdə rəqibi rusiyalı Aymergen Atkunov idi. Rəqibi ilə qarşılaşmadan 0–4 hesablı məğlubiyyətlə ayrıldı və 2015 Avropa Oyunlarının gümüş medalını qazandı.

O, 29 iyun 2015-ci ildə 2015 Avropa Oyunlarında qazanılmış "yüksək nailiyyətlərə və Azərbaycan idmanının inkişafında böyük xidmətlərinə" görə Azərbaycan Prezidenti İlham Əliyevin sərəncamı ilə "Tərəqqi" medalı ilə təltif edilmişdir. O, əməkdar idman ustasıdır.

 İstinadlar 

Kateqoriya:Azərbaycan samboçuları
Kateqoriya:2015 Avropa Oyunlarında gümüş medal qazananlar
Kateqoriya:"Tərəqqi" medalı ilə təltif edilənlər
Kateqoriya:2015 Avropa Oyunlarında samboçular
Kateqoriya:Sambo üzrə Avropa çempionları
Kateqoriya:Sambo üzrə dünya çempionları